Dzimis Aleksandrs Raudseps
2027-07-12
1904. gada 12. jūlijā dzimis LU Mehānikas fakultātes absolvents, latviešu inženieris-tehnologs, LU Studentu padomes Ārlietu biroja vadītājs (1926-1927), LU Studentu padomes priekšsēdētājs (1932) un latviešu studentu korporācijas Talavija loceklis Aleksandrs Raudseps. A. Raudseps panāca LU Studentu padomes aktīvu dalību starptautiskajā studentu saimē, integrējoties vairāk Starptautiskajā Studentu konfederācijā un iesaistoties Baltijas valstu (Igaunijas, Latvijas, Lietuvas un Somijas) studentu savienībā SELL. Viņš mēģināja arī integrēt Poliju Baltijas valstu studentu savienībā, kas neizdevās Vītauta Lielā Kauņas universitātes (Lietuva) spiediena dēļ saistībā ar Viļņas jautājumu starp Poliju un Lietuvu. Tomēr A. Raudseps nostiprināja Polijas-Latvijas studentu attiecības caur karteļa līguma noslēgšanu starp latviešu studentu korporāciju Talavija un poļu studentu korporāciju Welecja. 1931. gads bija A. Raudsepa karjeras augstākais punkts LU Studentu padomes darbā, kad viņš kļuva par pirmo Starptautiskās Studentu padomes ģenerālsekretāru, piedaloties kongresā Kopenhāgenā, Dānijā. Tādejādi Latvija kļuva par pirmo valsti, kas ieguva Starptautiskās Studentu padomes ģenerālsekretāra posteni.
Vairāk uzzināt:
ZEM LUPAS. Polijas-Latvijas diplomātisko attiecību Simtgades medaļa
ZEM LUPAS. Poļu studentu korporācijas Welecja piemiņas plāksne
studentu korporācija “Talavija”
Talavija.lv
